**Конспект за провеждане на изпит по**

Търговско право – II част

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Проф. д-р Григор ГригоровДоц. д-р Мария Кьосева |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 90/126 |

**II. Тематично съдържание на учебния курс**

1. Търговски сделки (ТС) – понятие, правни източници, характерни черти. Видове ТС. Отграничение от сделките в гражданското право.

2. Сключване на ТС. Принцип на договорна свобода. Значение на мълчанието при сключване на ТС. Определяне на престацията.

3. Форма и видове форми на ТС. Търговска сделка при общи условия.

4. Изпълнение и неизпълнение на задълженията по ТС. Действия от името на търговец без представителна власт. Правни последици от неизпълнение на задълженията по ТС. Лихви по ТС.

5. Непреодолимата сила.

6. Неустойка. Отметнина – понятие, съпоставка със задатъка.

7.Стопанска непоносимост – понятие, отграничение от непреодолимата сила, установяване, последици.

8. Търговски обезпечения: Общи положения, специфика спрямо обезпеченията в гражданското право. Търговски залог, търговско право на задържане. Банков залог.

9. Особен залог – правна уредба, особености. Учредяване, задължения, принудително осъществяване на заложното право.

10.Търговска продажба: Понятие, специфични черти. Сключване и действие на търговската продажба.

11. Особени търговски продажби.

12. Международна продажба – понятие, правен режим.

13. Договор за лизинг - понятие, отграничение от наема и от продажбата. Видове лизинг. Сключване.

14. Задължения на страните. Сублизинг. Проблеми при договора за финансов лизинг.

15. Комисионен договор – понятие, отграничения от близки договорни типове. Видове.

16. Задължения на страните. Прекратяване на договора.

17. Договор за превоз – понятие, правна уредба, видове. Превозни документи.

18. Задължения на страните. Отговорност на превозвача.

19. Спедиционен договор - понятие, особености от комисионния договор. Спедиционен договор и спедиционна дейност. Задължения на страните. Договорна отговорност на страните.

20. Застраховки: Застраховането като стопанска дейност. Застрахователно право – понятие, правна уредба. Застрахователни термини. Видове застраховане.

21. Застрахователен договор – обща характеристика, сключване. Задължения на страните.

22. Имуществено застраховане – особености. Сключване на договора. Задължения на страните.

23. Застраховка "Гражданска отговорност".

24. Лични застраховки "Живот" и "Злополука" – особености.

25. Договор за текуща сметка.

26. Банкови сделки: Понятие, правна уредба, видове**.** Договор за банков влог - обикновен влог, паричен влог, влог за управление на ценни книжа.

27. Договор за банков кредит. Договор за наем на сейф.

28. Акредитив – понятие, отношения във връзка с издаването на акредитива, видове, погасяване.

29. Договор за инкасо – понятие, видове, сключване, изпълнение. Банкова гаранция – понятие, съпоставка с договора за поръчителство, съдържание.

30. Борси и борсови сделки – понятие и видове.

31. Договор за влог в публичен склад.

32. Ценни книги: Понятие, отграничение от вещите и правата. Правни функции и значение на ценните книги.

33. Видове ценни книги – критерии, значение на съответното деление.

34. Прехвърляне на ценни книги.

35. Обезсилване на ценни книги.

36. Менителница – понятие, функции, видове, издаване.

37. Прехвърляне на менителница.

38. Предявяване. Приемане. Последици от приемането и неприемането на менителница.

39. Плащане. Последици при неплащане.

40. Менителнично поръчителство. Менителнични искове. Менителнична давност.

41. Запис на заповед. Чек.

42. Конкурентно право – основни понятия. Картели. Злоупотреба с монополно и господстващо положение. Концентрации.

43. Нелоялна конкуренция – понятие и състави.

**III. Материали за самостоятелна подготовка**

Голева, П. Търговско право. Търговски сделки с акцент върху КЗ от 2016. С., 2018.

Герджиков, О. Търговски сделки. Четвърто прер. и доп. изд. С., 2015.

Кацаров, К. Систематичен курс по българско търговско право. Четвърто фототипно изд. С., 1990.

Диков, Л. Курс по търговско право. Том ІІ. С.,1992.

Балди, Р. Дистрибуторство. Франчайзинг. Представителство. С., 1993.

Джидров, П. Коментар на Търговския закон. Том 1-4. С., 1993-1994.

Пиперкова, Л. Франчайзинг. Лизинг. Факторинг. С., 1995.

Найденов, Б. Лизингът – финансов и правен аспект. 1995 г.

Павлова, М. Записът на заповед и менителницата. С., 1998.

Продажбата на търговско предприятие. Гражданко- и търговскоправни аспекти (съставители М.Пашке и В.Павлова) С., 2004.

Йосифова, Т. Комисионният договор. С., 2006.

Ланджев, Б. Търговско право. С., 2009.

Ланджев, Б. Правни проблеми на финансовото инвестиране. Борсово право. С., 2014.

Касабова, К., Банково право, Актуални проблеми на практиката. СОФИ-Р., С. 2014.

Колева, Ж. Спедиционният договор, С. 2017.

Кьосева, М. Картелът в конкурентното право. Изд. Кинг. 2017.

Славов, Д. Конкурентно право. С., 2017.

Димитров, В. Борсово право. С., 2021.

Димитров, В., Банково право. С. ИК - УНСС, 2021 г.

Колева, Ж. Търговско право. Казуси. Съдебна практика. С., 2019.

Съдебна практика. Търговско право. Коментар – проф. О.Герджиков. С., 2000.

Гражданское и торговое право зарубежньйх государств. Том І (авт. кол. под ред. на Е.А.Васильев и А.С.Комаров). М., 2006.

**IV. Изпитване и оценяване**

**1. Текущо оценяване**

Текущо оценяване се извършва на работата на студентите на семинарните занятия. Те се оценяват комплексно, като се вземат предвид резултатите от два колоквиума, проведени в края на всеки от семестрите, участието им в дискусии и решаване на казуси по време на занятия, изпълнение на задачите, поставени от ръководителя на упражненията. Оценката за работата на семинарни занятия, се взема предвид (с относителна тежест до една единица) при формиране на окончателната оценка по дисциплината, която се поставя след полагане на изпит по време на сесия.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

За допускане на студентите до семестриален изпит трябва да са налице кумулативно две условия – над 50 % присъствия на семинарните занятия и положен колоквиум.Текущото оценяване се извършва за участие на студентите в семинарните занятия. Студентите се оценяват комплексно, като се вземат предвид резултатите от колоквиум, проведен писмено в края на семестъра, участието на студентите в дискусии, решаване на казуси и тестове, изпълнение на курсови и контролни ра-боти и решаването на други задачи, поставени от асистента на упражненията. Те-кущата оценка от участието на семинарни занятия се взема предвид при форми-ране на окончателната оценка по дисциплината, която се поставя след полагане на семестриалния изпит по време на изпитната сесия.Преценката за усвоените от студените знания по търговско право–2 част, се извършва чрез провеждането на изпит, на който знанията се оценяват по шестобалната система. Изпитът е устен. Крайната оценка се формира от оценката, получена на изпита и от оценката, получена от текущото оценяване. Тежестта на двете оценки при формиране на крайната оценка е съответно 80% и 20%.

**3. Форма и процедура на изпита**

Устен изпит. По време на изпита студентите могат да ползват законодателството.

**4. Критерии за оценяване**

На изпит се очаква студентите да покажат знания за :

* за основните понятия и институти на правото на търговските сделки, на теорията и съдебната им практика;
* способите за тълкуване на правните норми, прилагани в теорията и в съдебната практика с цел решаване на конкретни казуси;
* за понятията, термините и за връзките между тях и за връзките на търговското право с другите клонове на правото;

и да умеят :

* да намират точните правни норми, да използват коректно понятийния апарат на търговското право;
* да поставят правилно въпроса и да търсят най-прекия път за неговото решаване;
* да аргументират становища, да могат да се изказват и писмено да изразяват и защитават своето становище;
* да демонстрират критично отношение към неправилни правни норми и съдебни решения

Оценката от изпита се формира в зависимост от степента на:

* придобитите знания по дисциплината;
* умението тези знания бъдат излагани подредено, като се използва коректно понятийният и терминологичен апарат на дисциплината;
* умението да се подвеждат факти под хипотезиса на правната норма, да се тълкува нормативната уредба и прилага спрямо конкретна фактическа ситуация

**5. Особени изисквания**

За успешното усвояване на материята по учебната дисциплина „Търговско право. Втора част” е от съществено значение студентите да са придобили знания и успешно положили изпит по учебните дисциплини „Обща теория на правото”, „Римско частно право”, „Гражданско право - обща част” „Вещно право”, „Облигационно право” и „Търговско право – първа част”, изучавани през предходните години от тяхното следване.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.